Kwittanza 2019: Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol Kumitat għall-Kontroll tal-Baġit Deċiżjoni tal-Parlament Ewropew tat-28 ta' April 2021 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) (qabel l-20 ta' Frar 2019: Fondazzjoni Ewropea għal titjib tal-kondizzjonijiet tal-ħajja u tax-xogħol) għas-sena finanzjarja 2019 (2020/2151(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0048/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol, u b'mod partikolari l-Artikolu 16 tiegħu, – wara li kkunsidra r-Regolament (UE) 2019/127 tal-Parlament Ewropew u tal-Kunsill tas-16 ta' Jannar 2019 li jistabbilixxi l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), u li jħassar ir-Regolament tal-Kunsill (KEE) Nru 1365/75, u b'mod partikolari l-Artikolu 16 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0094/2021), Jagħti l-kwittanza lill-Aġent Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għall-implimentazzjoni tal-baġit tal-Fondazzjoni għas-sena finanzjarja 2019; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lill-Aġent Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-28 ta' April 2021 dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) (qabel l-20 ta' Frar 2019: Fondazzjoni Ewropea għal titjib tal-kondizzjonijiet tal-ħajja u tax-xogħol) għas-sena finanzjarja 2019 (2020/2151(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0048/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol, u b'mod partikolari l-Artikolu 16 tiegħu, – wara li kkunsidra r-Regolament (UE) 2019/127 tal-Parlament Ewropew u tal-Kunsill tas-16 ta' Jannar 2019 li jistabbilixxi l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), u li jħassar ir-Regolament tal-Kunsill (KEE) Nru 1365/75, u b'mod partikolari l-Artikolu 16 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0094/2021), Japprova l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2019; Jagħti istruzzjonijiet lill-President tiegħu biex jgħaddi din id-deċiżjoni lill-Aġent Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tad-29 ta' April 2021 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) (qabel l-20 ta' Frar 2019: Fondazzjoni Ewropea għal titjib tal-kondizzjonijiet tal-ħajja u tax-xogħol) għas-sena finanzjarja 2019 (2020/2151(DEC)) Il-Parlament Ewropew, – wara li kkunsidra d-deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2019, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0094/2021), A. billi, skont ir-rapport tad-dħul u l-infiq tagħha, il-baġit finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) (il-"Fondazzjoni") għas-sena finanzjarja 2019 kien jammonta għal EUR 21 489 160, li jirrappreżenta żieda ta' 3,51 % meta mqabbel mal-2018; billi l-baġit tal-Fondazzjoni huwa prinċipalment derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Fondazzjoni għas-sena finanzjarja 2019 (ir-"rapport tal-Qorti"), tiddikjara li din kisbet aċċertament raġonevoli li l-kontijiet annwali tal-Fondazzjoni huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ tal-baġit matul is-sena finanzjarja 2019 irriżultaw f'rata ta' implimentazzjoni tal-baġit ta' 99,99 %, li tirrappreżenta żieda żgħira ta' 0,41 %; jieħu nota tal-fatt li r-rata ta' eżekuzzjoni tal-approprjazzjonijiet ta' pagament kienet ta' 80,92 %, li tirrappreżenta tnaqqis ta' 1,78 % meta mqabbla mal-2018; Prestazzjoni Jinnota li l-Fondazzjoni tuża erba' indikaturi ewlenin tal-prestazzjoni (KPIs), inklużi fis-sistema ta' monitoraġġ tal-prestazzjoni tagħha, li flimkien mal-KPIs jikkonsistu minn metriċi (indikaturi oħra għal proċessi operattivi) kif ukoll valutazzjoni u evalwazzjoni kwalitattiva, biex tivvaluta l-valur miżjud, inklużi l-eżitu u l-impatt, ipprovdut mill-attivitajiet tagħha, u biex ittejjeb il-ġestjoni tal-baġit tagħha; Ifakkar lill-Fondazzjoni biex tirrieżamina u taġġorna regolarment is-sistema ta' kejl tal-prestazzjoni u l-KPIs tagħha biex tiżgura l-kontribut effiċjenti u l-għarfien espert tagħha fil-livell tal-Unjoni; iħeġġeġ lill-Fondazzjoni tanalizza l-eżiti bir-reqqa u tużahom biex ittejjeb l-istrateġija u l-ippjanar tal-attività tagħha; Jirrikonoxxi l-fatt li nkisbu 91 % tar-riżultati (51 minn 56 riżultat) tal-programm ta' ħidma previsti għall-2019, u li l-Fondazzjoni kkontribwiet f'212-il avveniment ta' żvilupp tal-politika (46 % minnhom fil-livell tal-Unjoni); Japprezza l-ħidma ta' kwalità għolja tal-Fondazzjoni fit-titjib u t-tixrid tal-għarfien, u fl-għoti ta' appoġġ ibbażat fuq l-evidenza u għarfien espert għall-iżvilupp tal-politika fil-qasam tal-kondizzjonijiet tal-għajxien u tax-xogħol, is-suq tax-xogħol u r-relazzjonijiet industrijali fl-Unjoni kollha; iqis li huwa essenzjali, f'dak ir-rigward, li l-Fondazzjoni tkompli tikkollabora ma' diversi esperti esterni bi kwalifiki għolja; jisħaq fuq l-importanza u l-awtonomija tal-Fondazzjoni u l-valur miżjud li ġġib magħha fil-qasam ta' kompetenza tagħha; jenfasizza l-ħtieġa li jiġu żgurati riżorsi umani u finanzjarji adegwati li jippermettu lill-Fondazzjoni tkompli timplimenta l-programm ta' ħidma tagħha b'rata ta' tlestija tal-attività għolja ħafna; Jinnota li r-regolament fundatur il-ġdid tal-Fondazzjoni daħal fis-seħħ fl-20 ta' Frar 2019; Jifraħ lill-Fondazzjoni għall-approċċ komuni tagħha maċ-Ċentru Ewropew għall-Iżvilupp ta' Taħriġ Vokazzjonali (Cedefop), l-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) u l-Fondazzjoni Ewropea għat-Taħriġ (ETF), li jiżgura koordinazzjoni u kollaborazzjoni regolari fil-ħidma tagħhom; jinnota li l-Fondazzjoni implimentat azzjonijiet miftiehma fil-pjanijiet annwali mal-EU-OSHA, l-Aġenzija tal-Unjoni Ewropea għad-Drittijiet Fundamentali u l-Istitut Ewropew għall-Ugwaljanza bejn is-Sessi; iħeġġeġ lill-Aġenzija tkompli tiżviluppa s-sinerġiji tagħha, tiskambja l-informazzjoni, tikkondividi l-għarfien u tiskambja l-aħjar prattiki ma' aġenziji Ewropej oħra bl-għan li ttejjeb l-effiċjenza fir-rigward tar-riżorsi umani, il-ġestjoni tal-bini, is-servizzi tal-IT u s-sigurtà; Jilqa' b'mod partikolari l-istħarriġ elettroniku reċenti tal-Fondazzjoni bit-titlu "Living, working and COVID-19" (Il-ħajja, ix-xogħol u l-COVID-19), li għandu l-għan li jkopri l-implikazzjonijiet estensivi tal-pandemija tal-COVID-19 għas-suq tax-xogħol, il-kondizzjonijiet tax-xogħol u l-kwalità tal-ħajja fl-Unjoni kollha; jemmen li l-Fondazzjoni jista' jkollha rwol kruċjali fl-analiżi ulterjuri taż-żieda fit-telexogħol u l-impatti relatati fuq il-bilanċ bejn ix-xogħol u l-ħajja privata u l-kwalità tal-kondizzjonijiet tax-xogħol, it-tixrid tal-aħjar prattiki u l-valutazzjoni tar-risposti li jista' jkun hemm mil-lat ta' politika; jemmen li l-Fondazzjoni, fil-programmi ta' ħidma futuri tagħha, għandha, b'kooperazzjoni mal-Awtorità Ewropea tax-Xogħol, tanalizza l-għażliet politiċi biex ittejjeb il-kondizzjonijiet tax-xogħol u l-ħajja tal-ħaddiema staġonali u ta' ħaddiema mobbli oħra; Jisħaq li huwa previst li l-Kummissjoni tvara l-pjan ta' azzjoni tagħha dwar l-implimentazzjoni tal-Pilastru Ewropew tad-Drittijiet Soċjali (il-Pilastru) meta l-Kunsill Ewropew japprova l-Pilastru fis-Summit ta' Porto f'Mejju 2021; jinnota li r-riċerka tal-Fondazzjoni tiżvela l-kumplessità tad-dimensjoni soċjali tal-Unjoni u tissuġġerixxi li t-Tabella ta' Valutazzjoni Soċjali li takkumpanja l-Pilastru tiġi kkomplementata b'indikaturi addizzjonali li jkopru l-kwalità tal-impjiegi, il-ġustizzja soċjali u l-opportunitajiet indaqs, sistemi robusti ta' protezzjoni soċjali u mobilità ekwa; jisħaq li l-Fondazzjoni għandu jkollha r-riżorsi finanzjarji u umani xierqa biex tkompli tiżviluppa dawk l-indikaturi; Ifakkar fl-importanza li tiżdied id-diġitalizzazzjoni tal-Fondazzjoni f'termini ta' operazzjoni u ġestjoni interni iżda anki għall-fini li titħaffef id-diġitalizzazzjoni tal-proċeduri; jisħaq fuq il-ħtieġa li l-Fondazzjoni tkompli tkun proattiva f'dak ir-rigward sabiex jiġi evitat distakk diġitali bejn l-aġenziji; jiġbed l-attenzjoni, madankollu, għall-ħtieġa li jittieħdu l-miżuri ta' sigurtà kollha meħtieġa biex jiġi evitat kwalunkwe riskju għas-sigurtà online tal-informazzjoni pproċessata; Jinnota li evalwazzjoni esterna tal-aġenziji tal-Unjoni li jaqgħu taħt il-mandat tad-Direttorat Ġenerali tal-Kummissjoni tal-Impjiegi, l-Affarijiet Soċjali u l-Inklużjoni (DĠ EMPL), jiġifieri l-Eurofound, is-Cedefop, l-ETF u l-EU-OSHA, twettqet fl-2018 f'isem il-Kummissjoni, fir-rigward tar-rilevanza, l-effikaċja, l-effiċjenza, il-koerenza u l-valur miżjud tagħhom fil-livell tal-Unjoni; jinnota li l-Kummissjoni ppubblikat is-sejbiet ewlenin tal-evalwazzjoni li hija kkummissjonat, flimkien mar-rapport ta' evalwazzjoni sħiħ dwar l-erba' aġenziji tal-Unjoni msemmija, u li l-Fondazzjoni qed timplimenta azzjonijiet b'reazzjoni għar-rakkomandazzjonijiet tal-Kummissjoni u se tirrapporta dwarhom fir-rapport annwali tal-attività tagħha għall-2020; ifakkar lill-Kummissjoni biex timmonitorja u tevalwa li l-għarfien espert tekniku u potenzjal ieħor tal-aġenziji li jaqgħu taħt il-mandat ta' DĠ EMPL jintużaw b'mod konsistenti biex jappoġġaw it-tħejjija u l-implimentazzjoni tal-politika; Jieħu nota tal-fatt li l-evalwazzjoni trażversali tal-aġenziji tal-Unjoni li jaqgħu taħt il-mandat ta' DĠ EMPL issuġġeriet għadd ta' rakkomandazzjonijiet għal kull waħda mill-aġenziji, iżda l-ebda waħda minnhom ma kienet teħtieġ bidliet leġiżlattivi jew il-fużjoni jew il-kolokazzjoni ta' aġenziji; Jifraħ lill-Fondazzjoni talli aġġornat l-istrateġija ta' komunikazzjoni tagħha; ifakkar li l-viżibbiltà fil-midja u fuq l-internet hija importanti biex il-ħidma tal-Fondazzjoni ssir magħrufa; Jilqa' l-isforzi li saru mill-Fondazzjoni biex toħloq qafas ta' ħidma li ma jagħmilx ħsara lill-ambjent; Jisħaq fuq l-importanza li l-Fondazzjoni tibqa' indipendenti mill-aġenziji l-oħra tal-Unjoni iżda taħdem b'kooperazzjoni mill-qrib magħhom sabiex tkompli tipprovdi valur miżjud; Iħeġġeġ lill-Fondazzjoni tilħaq l-objettiv tagħha li sal-2022 tikseb ċertifikazzjoni mill-Iskema ta' Ġestjoni u Verifika Ambjentali tal-UE; Politika dwar il-persunal Jinnota li, fil-31 ta' Diċembru 2019, it-tabella tal-persunal kienet 97,80 % eżegwita, bil-ħatra ta' 11-il uffiċjal u ta' 78 aġent temporanju maħtura mill-91 awtorizzati mill-baġit tal-Unjoni (meta mqabbel ma' 91 post tax-xogħol awtorizzat fl-2018); jinnota li, barra minn hekk, 11-il aġent kuntrattwali u espert nazzjonali ssekondat kienu qed jaħdmu għall-Fondazzjoni fl-2019; Jinnota b'sodisfazzjon li kien hemm bilanċ bejn il-ġeneri fost il-maniġers superjuri (raġel wieħed u mara waħda); huwa mħasseb, madankollu, li m'hemm ebda bilanċ bejn il-ġeneri fil-livell tal-bord tat-tmexxija (51 raġel u 33 mara); jitlob lill-Kummissjoni u lill-Istati Membri jqisu l-importanza li jiżguraw il-bilanċ bejn il-ġeneri meta jinnominaw membri fil-bord tat-tmexxija tal-Fondazzjoni; Jinnota li l-Fondazzjoni adottat politika dwar il-protezzjoni tad-dinjità tal-persuna u l-prevenzjoni tal-fastidju; jinnota li l-proċeduri legali dwar il-każ ta' fastidju rrappurtat u investigat fl-2018 tressqu fl-2019 u għadhom pendenti; Iħeġġeġ lill-Fondazzjoni timmira li tiżviluppa qafas ta' politika fit-tul dwar ir-riżorsi umani li jindirizza l-bilanċ bejn ix-xogħol u l-ħajja privata, il-gwida tul il-ħajja u l-iżvilupp tal-karriera, il-bilanċ bejn il-ġeneri, it-telexogħol, il-bilanċ ġeografiku kif ukoll ir-reklutaġġ u l-integrazzjoni ta' persuni b'diżabbiltà; Jinnota mir-rapport tal-Qorti li f'Ġunju 2019 il-Fondazzjoni kkonkludiet kuntratt qafas għal ammont massimu ta' EUR 170 000 għall-provvista tal-elettriku abbażi ta' proċedura nnegozjata ta' akkwist ma' kandidat wieħed, mingħajr il-pubblikazzjoni minn qabel ta' avviż ta' kuntratt, u peress li l-kuntrattur huwa fornitur bl-imnut, il-provvista mhijiex ikkwotata u mixtrija f'suq tal-komoditajiet u l-eċċezzjoni tal-proċedura ta' akkwist innegozjat mhijiex applikabbli, u dan wassal għall-irregolarità tal-kuntratti relatati u l-pagamenti assoċjati ta' EUR 20 255; jinnota, mir-risposta tal-Fondazzjoni, li hija taċċetta l-osservazzjoni u li diġà ġiet ippjanata offerta ġdida – ta' natura kompetittiva – għall-bidu tal-2021; jinnota li l-linji gwida interni ġew aġġornati u l-interpretazzjoni riveduta tipprevedi li sitwazzjonijiet bħal dawn għandhom jiġu evitati; Jinnota mir-rapport tal-Qorti li f'Ottubru 2019 il-Fondazzjoni varat proċedura nnegozjata ta' akkwist, b'baġit stmat ta' EUR 140 000, għal kuntratt qafas għar-rinnovazzjoni tal-faċilitajiet sanitarji tagħha u l-uniku offerent intgħażel b'valur tal-kuntratt ta' EUR 176 800 (23 % aktar mil-limitu stabbilit għal proċedura miftuħa) u filwaqt li l-eċċezzjoni tal-proċedura nnegozjata ta' akkwist kienet awtorizzata b'mod xieraq mill-Fondazzjoni, jibqa' l-fatt li kellha tintuża proċedura miftuħa; jinnota mir-risposta tal-Fondazzjoni li l-għoti tal-kuntratt kien ibbażat fuq l-opinjoni li repetizzjoni tal-offerta, bl-użu tal-proċedura miftuħa, ma twassalx għal offerta aktar ekonomikament vantaġġuża, u li l-informazzjoni dwar il-kuntratt mogħti ġiet ippubblikata fil-Ġurnal Uffiċjali kif ukoll fis-sit web tal-Fondazzjoni; Jinnota li fit-Titolu 3 tal-baġit kien hemm riporti f'ammont totali ta' EUR 574 000 aktar milli kien ippjanat fil-bidu, li prinċipalment irriżultaw minn proċeduri ta' akkwist li ma rnexxewx jew li ġew posposti, kif ukoll pagamenti ttardjati minħabba nuqqasijiet fil-prestazzjoni ta' uħud mill-kuntratturi, flimkien ma' frontloading tal-Istħarriġ Ewropew dwar il-Kundizzjonijiet tax-Xogħol għall-2020; Prevenzjoni u ġestjoni tal-kunflitti ta' interess u trasparenza Jinnota l-miżuri eżistenti tal-Fondazzjoni u l-isforzi kontinwi biex tiżgura t-trasparenza, tipprevjeni u timmaniġġja l-kunflitti ta' interess u tipproteġi l-informaturi; jinnota li mhux is-CVs u d-dikjarazzjonijiet ta' interess kollha tal-membri tal-bord tat-tmexxija huma ppubblikati fuq is-sit web tal-Fondazzjoni; jistieden lill-Fondazzjoni tippubblika s-CVs u d-dikjarazzjonijiet ta' interess tal-membri kollha tal-bord tat-tmexxija u tinforma lill-awtorità ta' kwittanza bil-miżuri meħuda f'dan ir-rigward; Jirrikonoxxi li, abbażi ta' valutazzjoni tar-riskju mwettqa fi Frar 2019, is-servizz tal-awditjar intern (IAS) tal-Kummissjoni ħareġ pjan strateġiku ġdid ta' awditjar intern għall-perjodu mill-2019 sal-2021 u li l-Fondazzjoni aċċettat il-proposta għal suġġetti ta' awditjar futur fil-qasam tar-riżorsi umani, l-akkwist pubbliku u l-ġestjoni tal-kuntratti; Jirrikonoxxi li l-evalwazzjoni ex ante tad-Dokument ta' programmazzjoni għall-perjodu mill-2021 sal-2024 twettqet mill-Fondazzjoni u li r-rakkomandazzjonijiet aċċettati huma indirizzati fi pjan ta' azzjoni; Jinnota li fl-2018 l-IAS iffinalizza awditu tal-prestazzjoni dwar "Prijoritizzazzjoni tal-attivitajiet tal-Fondazzjoni u l-allokazzjoni tar-riżorsi" u li l-Fondazzjoni ħadet azzjoni fuq ir-rakkomandazzjonijiet kollha u fl-2020 tistenna verifika pożittiva mill-IAS; jistieden lill-Fondazzjoni żżomm lill-awtorità ta' kwittanza infurmata dwar l-għeluq finali tar-rakkomandazzjonijiet; Jirreferi, rigward kummenti oħrajn ta' natura trażversali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tad-29 ta' April 2021 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2021-0175_MT.docx